text: 33. -Munaykim, nispas nin tikaqa. Ñuqam huchayuq kani manachay yachanaykipaq. Ama llakikuychu chaymantaqa. Qampas pisisunqullataqmi karqanki. Tukuy sunqulla ripuy... Amaña qatay-kuwaychu. Hinallaña kasaq. -Wayra hamuptinrí...? -Alliyapuniñam. Tikapaqqa tuta wayraqa allinmi. -Kurupas imapas hamuptinrí...? -Iskay kimsa kurutaqa uywanaypunim pillpintu rikuyta mu-naspaqa. Munayllas pillpintuqa. Mana chayri pitaq watukuq ha-muwanman? Qamqa maypiñachari kanki! Pumapas hamullachun,manam manchanichu, silluyuqmi kani, nispas tawa kichkantarikuchin. Hinaspas nillantaq: -Sayarayaspam piñaykuchiwanki, nispa. Ripullayña ripuytamunaspaqa. Chay tikaqa manas llakikusqanta rikuchiyta munasqachu.Chaysi mana waqaq tukun. XQ uyllur llaqtayuq wawaqa 325, 326, 327, 328, 329, 330 aste- roidekunamansi chayan. Hinaspas hukpiñataq hukpiñataq puriykachan «ichapas ima ruranallatapas kaypi tariyman»nispa, «imatapas yachayman kawsaymanta». Chayqa 325 kaq asteroidepiqa hatun apus tiyasqa ancha sumaqsuni llaqullayuq. Chay apuqa hatun tiyanapis tiyasqa. -Runaymi hamuchkan, nispas nin quyllur llaqtayuq wawatarikuspa. 34